**ТЕХНИЧКА СПЕЦИФИКАЦИЈА**

**1. Врста услуга**: Предмет јавне набавке су услуге - **Осигурање од професионалне одговорности.**

**2. Спецификација предмета набавке, количина и опис услуга**

1. **Осигурање од професионалне одговорности:**

- Сума осигурања по штетном догађају - крајња обавеза за штете на лицима и стварима најмање 6.000,00 €

- Укупна сума осигурања по стоматологу (у агрегату) - 2 суме осигурања по штетном догађају односно 12.000,00 €

- Кумулативна сума осигурања, укупна обавеза за период трајања осигурања 750.000,00 €

- Учешће осигураника у свакој штети – франшиза: 100,00 € за настале штете до износа до 1.000,00 €, односно **10%** од износа за настале штете које су изнад 1.000,00 €

- Максимална годишња премија по члану стоматологу, износи 5,50 € по средњем курсу НБС.

Осигуравач ће исплатити накнаду из осигурања за све осигуране случајеве који су наступили током једне године осигурања, а највише до износа агрегатног лимита.

**Услови осигурања**

- Под осигурањем чланова - стоматологa подразумева се осигурање од ризика одређених конкурсном документацијом, али само за време док обављају своју професионалну делатност.

- Наручилац задржава право да врши корекцију броја чланова - стоматолога у складу са бројем укупно уписаних чланова.

**Квалитет осигурања и рекламација**

- У случају неадекватно извршене услуге, Наручилац задржава право да о томе обавести понуђача, који је дужан отклонити евентуалне недостатке у року од 3 (три) дана, од дана пријема обавештења;

- Понуђач је дужан да у случају настанка осигураног случаја који је предмет јавне набавке, услугу обави благовремено, квалитетно у складу са правилима струке из области осигурања, добрим пословним обичајима и пословном етиком.

Висину премије у понуди уписати у номиналном износу по једном члану и за укупан број предвиђених чланова.

Премија осигурања се плаћа у 12 месечних рата.

Наручилац може након закључења Уговора повећати обим предмета набавке, с тим да се вредност уговора мора да буде мања од 10 % од укупне вредности уговора, уколико за то постоје оправдани разлози. Наручилац задржава право да врши корекцију броја чланова, у складу са динамиком уписаних члановa.

Понуђач чија понуда буде изабрана као најповољнија, обавезан је да достави Полису осигурања и Услове за осигурање лица у вези са предметом јавне набавке, узимајући у обзир затеве из конкурсне документације и Уговор.

**3. Место и рок – време извршења:** Предметна јавна набавка је на период од једне године, почев од 01.01.2024. године, са обавезом накнаде штете за догађаје настале у периоду осигурања, 3 (три) године по истеку календарске године у којој је штета настала. Апсолутна застара 5 (пет) година од истека календарске године у којој је штета настала.

**4. Начин спровођења контроле:** Контрола извршења уговора врши се од стране стручне службе наручиоца.

**5. Обавезне допунске погодности за осигуранике – чланове коморе стоматолога**

Понуђачи су у обавези да понуде члановима Стоматолошке Коморе Србије и запосленима у СКС да на основу овога осигурања код понуђача могу закључити и своја лична осигурања са попустом од минимум 15% и то за: осигурање непокретне имовине, осигурање стоматолошке опреме, осигурање осигураника и лица запослених код осигураника од незгоде, каско осигурање, путно-здравствено осигурање и додатно индивидуално осигурање од професионалне одговорности и тај додатни износ сами уплаћују, што се укључује у пондерисање. Понуђач одобрава додатне погодности члановима и запосленима код Наручица за закључивање полисе додатног здравственог осигурања (ова погодност се односи и на чланове породице осигураника, уколико је уговарач осигурања члан или запослен код Наручиоца).

**6. Додатно индивидуално осигурање од професионалне одговорности–** додатни износ који члан сам уплаћује осигуравачу у максималној висини годишње премије са порезом од 125 €.

Овим осигурањем члан остварује суму осигурања од 20.000,00 € по штетном догађају и укупно у агрегату две наведене суме осигурања по штетном догађају за штете настале у току уговореног периода осигурања што се не укључује у пондерисање. За додатно индивидуално осигурање од професионалне одговорности учешће у штети - франшиза износи 50,00 € за штете до 1.000,00 €, односно 5% од износа настале штета за штете које су изнад 1.000,00 €.

**7. Обавеза осигуравача** је да обезбеди правну помоћ и пружи правну заштиту за осигураника, изузев ако осигураник то не жели.

**8. Допунска погодност за Уговарача осигурања**, понуђач одобрава додатна новчана средства Уговарачу у циљу унапређења услуга осигурања и за едукацију свих чланова Стоматолошке коморе Србије у износу од минимум 200.000,00 рсд и за реновирање пословоних просторија СКС у износу од најмање 300.000,00 рсд.